**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. január 17-ei** ülésére

Tárgy: közterület használati díjak felülvizsgálata

**Tisztelt Képviselő-testület!**

A közterület használatáról szóló 1/2024. (I.22.) önkormányzati rendelet 2. számú melléklete tartalmazza a közterület használati díjak mértékét az alábbiak szerint:

1. idényjellegű árusítás: 1.730.-Ft/m2/nap

2. kitelepített árusítás: 920.-Ft/m2/nap

3. árusító és egyéb fülke, pavilon elhelyezése: 1.730.-Ft/m2/nap

4. mozgóbolt útján folytatott kereskedelmi tevékenység: 20.760.-Ft/jármű/hó

5. üzleti szállítás, illetve rakodás alkalmával göngyölegek

elhelyezése, árurakodás: 6.660.-Ft/m2/alkalom

6. vendéglátó-ipari és kereskedelmi közterület

használata, üzleti tevékenységgel kapcsolatos egyéb

helyhasználat: 2.300.-Ft/m2/hó

7. közterületbe 30 cm-en benyúló üzlethomlokzat

(portál), kirakatszekrény, üzleti védtető (előtető),

ernyőszerkezet, cég- és címtábla, reklámtábla elhelyezése: 1.900.-Ft/m2/hó

8. 7 napon túli

8.1. építési munkával kapcsolatos állvány: 250.-Ft/m2/nap

8.2. építőanyag és törmelék: 5.710.- Ft/m2/hó

8.3. tüzelőanyag és konténer kihelyezése: 5.710.- Ft/m2/hó

9. üzemképtelen jármű ideiglenes tárolása: 1.750.-Ft/nap

10. 3500 kg-ot meghaladó megengedett együttes tömegű

gépjárművek tárolása: 23.000.-Ft/hó

11. mutatványos tevékenység, cirkusz: 57.500.-Ft/letelepedés és az engedélyezett férőhelyek számának 5%-ára térítésmentes jegy az önkormányzat részére

12. búcsú: 95.500.-Ft/letelepedés

13. kisbéri 1693 hrsz. alatti ingatlan használata: 57.500.-Ft/nap

14. egyéb: képviselő-testület egyedi határozat alapján állapít meg díjat

15. Lovardával szemközti 125 állásos parkoló közterület

1., 3., 9. pontok szerinti használata esetén: 1.730.-Ft/nap/parkoló

A díjakat javasoljuk a KSH által közétett éves infláció mértékével növelni a tízesekre kerekítés szabályait alkalmazva. (Az infláció mértéke jelenleg még nem ismert.)

A közterület használat engedélyezése önkormányzati hatósági eljárás keretében történik. Az engedélyezési eljárásban átruházott hatáskörben első fokon a Polgármester úr jár el.

A közterület használatáért díjat kell fizetni, melyet a határozat véglegessé válását követően 15 napon belül kell átutalni vagy csekken befizetni.

A közterület használati engedély kiadása során minden megkezdett területmérték (m2), illetve időtartam (nap, hónap, év) egésznek minősül.

Mentesek a közterület-használati díj fizetése alól:

*a)* a fegyveres erők, a rendészeti szervek, a mentők, tűzoltók továbbá a vízügyi szolgálat létesítményeinek elhelyezése,

*b)* fák és zöldterületek védelmét szolgáló berendezések elhelyezése, fennmaradása, edényes élődísznövény elhelyezése,

*c)* a magyar nemzet, a nemzetiségek, testvérvárosok kultúráját hirdető csoportok, illetve azok tagjai által a város kulturális életéhez illeszkedő programokhoz kapcsolódó közterület-használat,

*d)* a kulturális célú rendezvények alkalmával kézműves, képző- és iparművészeti alkotások értékesítése,

*e)* az önkormányzat, valamint az intézményei által megrendelt beruházásokhoz kapcsolódó közterület-használatok,

*f)* a hatóság által elrendelt közvetlen életveszély elhárítási építési munkák,

*g)* az önkormányzat megbízásából, a közterületen végzett fenntartó, javító és egyéb építő munkálatok esetén,

*h)* a jótékony és közcélú rendezvények, jótékonysággal összefüggő berendezések,

*i)* aki ingyenes szolgáltatásként a lakosság részére népegészségügyi szűrést, ételosztást és karitatív tevékenységet végez,

*j)* a választásokkal kapcsolatos hirdetések engedélyezésére történő igénybevétel esetén,

*k)* az önkormányzat hivatalos rendezvényei közterület-használat esetén,

*l)* a képviselő-testület egyedi határozata alapján bármely más esetben.

A tavalyi év tapasztalatai alapján az alábbi módosításokat kérték a hivatal rendeletet alkalmazó munkatársai:

* a 2. kitelepített árusításnál a díj ne napra, hanem hónapra legyen megállapítva. Egyrészt a napok számának a megállapítása bonyolult, előre nem tudják megmondani, önbevallásos tudna lenni, mert napi szinten nem tudják ellenőrizni. Célszerű lenne havi díjat megállapítani. Jelenleg szerződéssel rendelkezők közül az alábbi helyhasználatokat kellene ide sorolni: (most mindegyikkel a 6. pont szerinti díjjal van szerződés kötve)
* virágboltos: 2 m2, havi szinten (26 nappal számolva) 47.840,- Ft. lenne;
* játékboltos: 1 m2, havi szinten (26 nappal számolva) 23.920,- Ft. lenne;
* söröző: 16 m2, havi szinten (26 nappal számolva) 382.720,- Ft. lenne;
* söröző: 4 m2, havi szinten (26 nappal számolva) 95.680,- Ft. lenne.

Példaként Oroszlányt hozták, ahol a legmagasabb kitelepített árusítási díj 1.360,- Ft./m2/hó.

A bizottsági tagok a konkrét példákat nem ismerték, azokat kérték a Pénzügyi Bizottság ülésén ismertetni. A díjakat a rendelkezésükre álló információk alapján nem javasolták nap helyett hónapban megállapítani.

* a 13. kisbéri 1693 hrsz. alatti ingatlan használata, ahol a díjat nem napban, hanem letelepedésben kérnék meghatározni. A területet eddig a 11. mutatványos tevékenység, cirkusz kategóriába sorolandó célra használták, ott is letelepedésre van a díj meghatározva. Más településeken, például Oroszlányban mutatványos tevékenység 70,- Ft./m2/nap, Móron cirkusz 45,- Ft./m2/nap, mutatványos tevékenység 130,- Ft./m2/nap, Kocson 10.000.- Ft./nap. A m2 alapú elszámolásba nem javasoljuk belemenni. A hosszabb itt tartózkodás elkerülése érdekében a napi díj megállapítását sem tartják rossz ötletnek, de azt javasolják kisebb összegben meghatározni, mert korábban napi díj volt, azt pont azért változtattuk letelepedésre, mert csak arra az időre szerettek volna fizetni, amikor előadást is tartanak.

A bizottsági tagok csak a kérést ismerték, a más településekre vonatkozó díjakat nem, ismereteik birtokában a módosítási kérelmet nem támogatták.

* több helyütt láthatók a városban megállító táblák, melyek egy-egy üzletre hívják fel a figyelmet, ezekre kérnének díjat megállapítani.

A rendelet mellékletét javasoljuk kiegészíteni és 1.900,- Ft./m2/hó nagyságú díjat megállapítani rájuk.

* a Fő-tér használatára jelenleg nincsen szabályozás, kérték ennek kidolgozását.

A bizottsági tagok külön szabályozást nem javasolnak rá kidolgozni, a 14. egyéb pont szerint javasolják eljárni.

* a rendelet jelenleg úgy szabályozza, hogy a közterület-használat után fizetendő díjat 15 napon belül kell megfizetni. Ezt a határidőt kérik 8 napra lecsökkenteni.

Ezzel a kéréssel egyet értett a bizottság.

Kérem Tisztelt Képviselő-testületet, hogy a közterület használatáról szóló 1/2024. (I.22.) önkormányzati rendelet módosítását a fent írtak szerint támogatni szíveskedjen, illetve a bizottság által nem ismert adatokat tartalmazó helyen várjuk szíves döntésüket.

Kisbér, 2024. december 10.

Bondár Balázs s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

a közterület használatáról szóló 1/2024. (I.22.) önkormányzati rendelet módosítását az alábbiak szerint kéri előkészíteni:

* a 2. számú mellékletben található díjakat a KSH által közzétett éves infláció mértékével kell növelni a tízesekre kerekítés szabályai szerint;
* *a 2. számú mellékletben található díjaknál a 2. kitelepített árusításnál a díj napról hónapra változzon;*
* *a 2. számú mellékletben található díjaknál a 13. kisbéri 1693 hrsz. alatti ingatlan használatánál a díj napról letelepedésre változzon;*
* a 2. számú mellékletben található díjaknál új tételkén jelenjen meg a megállító táblák 1.900,- Ft./m2/hó díjjal;
* *a Fő-tér használatára az alábbi szabályozást kéri rögzíteni:……………….;*
* a 4. § (2) bekezdésében a közterület-használat után fizetendő díj befizetésének határidejét 8 nap.

**Határidő:** azonnal

**Felelős:** Sinkovicz Zoltán polgármester

Dr. Pápai Tamás jegyző